Rikunarita-ORG/Wikinium huggingface dataset:
# 雅典

青藍為雅典，灰為其餘阿提卡地區
**雅典**，在阿提卡，為希臘首都，規模甲於其國。史誌久遠，凡三千餘年。

上古，雅典以城邦立國。及西元前五世紀，經比雷埃夫斯港出海，海運大興，國勢日盛。其時名士輩出，選賢與能，文教休明，藝術哲學俱盛，尤以柏拉圖學院、亞里斯多德學園名世。其學乃播泰西，復為羅馬所崇，故有謂泰西文明始祖、民主本源也。

當世，希臘工商、海貿、政治、文化命脈，咸在此處，實其國重鎮。故有云雅典為萬國都會、東南歐商貿重地；其港比雷埃夫斯客似雲來，甲於歐洲，次於舉世。

其城方三十九公里，口凡六十六萬有奇；計及其郭，則方四百一十二公里，口凡三百萬餘。

其內遺跡遍布，上古城邦、羅馬、東羅馬、奧斯曼俱有，尤以雅典衛城（巴特農神殿在其中）、達夫尼修道院名世，俱列於聯合國教科文組織世界文化遺址。

西元一八三四年，希臘新復凡二歲，定都於此。歷建議會、國立書庫、大學、學院，俱聞名於世。又立國立考古美術館、衛城博物館、基克拉迪藝術博物館、貝納基博物館、拜占庭及基督教博物館等，文藝鼎盛。當代奧林匹克運動會，亦肇舉於此，時維一八九六年。越百有八年，即二零零四年，復再舉辦。

## 據

* 引據悉從《英文維基》雅典一文簡介段

|  |  |
| --- | --- |
|
 | 聲音動靜，具錄於**維基共享︰雅典** |
# 土耳其

| 土耳其共和國Türkiye Cumhuriyeti |
| --- |
|

|  |  |
| --- | --- |
|  |  |

 |
| 國家和天下和Yurtta sulh, Cihanda Sulh |
| **國歌：**İstiklâl Marşı 獨立進行曲 |
| 土耳其共和國之所在 |
| **國體：** | 總統制 |
| **元首**： | 總統埃爾多安 |
| **總揆**： | 總統埃爾多安 |
| **國都**： | 安卡拉 |
| **國語**： | 土耳其語 |
| **用語**： | 亞美尼亞語、庫德語、阿拉伯語 |
| **人口**： | 七千九百四十六萬餘 |
| **通貨**： | 土耳其里拉 |
| **產值**： | 一萬億餘美元 |
| **均有**： | 二萬一千一百九十八美元 |

**土耳其**，居西亞，謂為跨歐亞之國，北挾黑海，東鄰高加索山三小國，南面地中海，西近保加利亞。國疆於安納托利亞、東色雷斯，凡七十八萬方公里。居有口七千一百餘萬人。都安卡拉。牧羊，以安哥拉羊為著，植橄欖，栽菸草。奉回教。

「安納托利亞」者，源出於希臘語，言東方是也。名「小亞細亞」者，昔腓尼基人呼愛琴海以東曰「亞蘇」，至希臘語為「亞細亞」，後為大秦國所據，亦襲其名為省，後世因號其洲曰「亞細亞洲」，又名其地曰「小亞細亞」以別之。

* 總統: 埃爾多安
* 副總統: 奧泰

## 國史

今土耳其之祖，漢曰突厥者也。古居內亞，世移事易遂遷以西。曾有帝國曰大食，今之阿拉伯者也。帝承統於穆聖先知，故曰哈里發。大食東征波斯，復進內亞河中之地，降突厥諸部而挾之西返以為奴兵，曰馬木留克者也。後大食滅，波斯、突厥諸人相爭。有突厥人所立之國興，曰賽爾柱。後擊拂林之兵於安納托利亞東之曼齊克特，遂居其地。爾後賽爾柱亡，突厥諸侯擁兵林立，據地以稱主。鄰拜占庭之都君士坦丁堡之地有一突厥之酋曰奧斯曼，亦有依英吉利語譯曰鄂圖曼者，西征而東討，漸統小亞細亞與色雷斯諸國。至帝名曰穆罕默德二世者，攻滅君士坦丁堡，遂稱回教諸國之大統，獨霸一方。

夫奧斯曼帝國，傳世八百年。國至盛時，曾北轄黑海之北克里米亞及巴爾幹諸國；西納中歐匈牙利及今北非有國曰圖尼西亞者；南統埃及、阿喇伯半島及回教二聖城曰天方、默德那者；東兼波斯西部諸城。都於故君士坦丁堡地，易名「伊斯坦堡」，疑希臘語謬譯也。中國有載於文者，《明實錄》曰魯迷，又有約鴻噶爾，清末言及則稱土耳其，見《瀛寰志略》。

## 行政

## 地方

## 民俗

---

|  |  |
| --- | --- |
|
 | 聲音動靜，具錄於**維基共享︰Turkey** |